নিঝুম রাতে ওই ডাক প্রায় আধা কিলোমিটার দূর থেকেও শুনতে পাওয়া যায়। মরা তাল-খেজুরগাছ আজ আর দেখা যায় না-হয় গেছে জ্বালানি হয়ে চুলোয়, নাহয় ইটের ভাটায়। বাসা বাঁধার জায়গার তাই তীব্র সংকট ওদের। মরা তাল-খেজুর-নারকেল গাছের কোটরে বাসা করত বালিহাঁসেরাও (cotton pygmy goose)।  সরকারিভাবে মরা গাছ কিনে যদি রক্ষা করা যেত, তাহলে বালিহাঁস আবারও বাসা করত, নীলকণ্ঠরা থাকত সুখে। পুরোনো দরদালান-মন্দিরের ফাঁকফোকরেও বাসা করে এই দুই প্রজাতির পাখি।